**ՍՂԱԳՐՈՒԹՅՈՒՆ**

**ՀՀ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈԻ 2022 Թ. ԱՊՐԻԼԻ 15-Ի**

**ՆԻՍՏԻ ՀԱՐՑՈՒՊԱՏԱՍԽԱՆԻ**

Վ. Հակոբյան.

- Հարգելի քաղաքապետ իմ առաջարկությունն է` օրակարգային հարցերի քննարկումից հետո հարցուպատասխանի ժամանակ փոխքաղաքապետերին կարողանանք նայել դեմ դիմաց: Քանի որ համայնքի կառավարումը հուշագրով ստանձնել են երկու կուսակցություններ, ապա և՛ իրավունքները, և՛ պատասխանատվությունը պետք է լինեն հավասար և ցանկալի է , որ փոխքաղաքապետերն էլ պատասխանեին հարցերին: Մենք վեց ամիս էլ այստեղ աշխատում ենք , սակայն պարոն Առուշանյանին ավագանու նիստերին չենք տեսել:

Վ. Սամսոնյան .- Բաժիններին վերաբերող հարցերին կպատասխանեն բաժնի պետերը: Եթե հարցերը վերաբերեն բաժինները համակարգող փոխքաղաքապետերին, իրենք տեղից էլ կարող են պատասխանել հարցերին, իսկ պարոն Առուշանյանի հետ քննարկումները այնքան հաճախ են լինում , որ երևի կարիք չունի նիստերին ներկա գտնվելու:

Ա. Պապիկյան.

- Դա իմ անձնական որոշումն է դահլիճում նստել իմ խմբակցության կողքին:

Վ. Հակոբյան.

- Սա իմ անձնական կարծիքն էր:

Վ. Սամսոնյան.

- Անցնենք հարցերին:

Վ. Հակոբյան.

- Ես ունեմ երկու հարց: Առաջին հարցս ուղղված է պարոն Գասպարյանին: Պարոն Գասպարյան քննարկման ժամանակ անդրադարձ եղավ ավտոտնակներին: Խոսեմ խիստ առարկայական: Հարցս հետևյալն է` 2006թ.-ի ՀՀ կառավարության 912-Ն որոշմամբ սահմանված է ավտոտնակների օրինականացման կարգը և գները, և մեր ստացած տեղեկություններով` քաղաքացիներից և կազմակերպություննրից, կան շատ քարաշեն ավտոտնակների օրինականացման դիմումներ, այդ թվում գործկոմի որոշմամբ տրված, որոնք տարբեր պատճառներով չեն օրինականացվում կամ ձգձգվում են տարբեր պատճառներով: Ես գիտեմ, որ մերժելու երկու պատճառ կարող է լինել, երբ գտնվում են արգելված տեղերում և բնականաբար խանգարում են քաղաքաշինական նորմերին: Ինչքանով ինձ հայտնի է քարաշեն ավտոտնակի օրինականացման ժամանակ մոտ 500000 դրամի չափով վճարում է կատարվում բյուջե , միգուցե ավել կամ պակաս: Կարող եք պատասխանել այդ ավտոտնակները գտնվում են արգելված տեղերում կամ հակասում են նորմերին , թե կա ինչ-որ ներքին որոշում կամ պայմանավորվածություն , ինչպես նշեցիք:

Հ. Գասպարյան.

- Ուրեմն ասեմ ավտոտնակները , որոնք մեծամասամբ տեղադրված են բազմաբնակարան շենքերի բակերում , դրանց 90 տոկոսը ենթակա չեն օրինականացման շատ պազ պատճառներով ` դրանք տեղադրվել են ժամանակին նորմերի խաղտումներով ընդհանուր բակերի հաշվին: Հիմա էլ բնակիչներից կան բողոքներ այդ մադին: Ես ինչ-որ ասացի մշակված քաղաքականության վերաբերյալ դա չի նշանակում , որ բացառվում են օրինականացման դեպքերը կամ քննարկումները: Եթե կան ավտոտնակներ, որ կառուցապատված տարածքներում են , ավտոտնակների շարքերում են ձեր կողմից նշված և համապատասխանում են քաղաքաշինական նորմերին, դրանք օրինականացնում ենք: Խոսքը վերաբերում է բազմաբնակարան շենքերի բակերում տեղադրված ավտոտնակներին, որոնց 90 տոկոսը ենթակա է հեռացման, քանի որ զբաղված են ընդհանուր օգտագործման տարածքները, խաղահրապարակները ,և մեծ մասը տեղադրված են ապօրինի: Այդ բոլորը փաստագրված են գույքի կառավարման բաժնում , որպես ապօրինի կառույցներ, դրանց համար տալիս են վարձավճարներ , և մենք հիմա փնտրում ենք լուծումներ ավտոտնակները թաղամասերից հեռացնելու, բակերը ազատելու և մարդկանց վերադարձնելու ուղղությամբ: Իսկ ավտոտնակը այն առաջին անհրաժեշտության կառույցը չէ , որը եթե 30 տարի ապօրինի մնացել է, մի երկու ամիս էլ մնա ինչ- որ բան կփոխվի:

Վ. Հակոբյան.

- Մենք ինքներս էլ , որ շրջում ենք քաղաքով տեսել ենք բակերի վիճակը: Օրինակ Անի թաղամասի բակերում երեխաները շարժվելու տեղ չունեն :

Հ. Գասպարյան.

- Այո, և այդ ծրագրի իրականացումը մենք սկսելու ենք հենց Անի թաղամասից: Դա վերաբերում է ոչ միայն ավտոտնակներին , այլ նաև սիզամարգերի վերականգնմանը , այն տարածքների ազատմանը , որոնք բնակիչները ամենքն իր պատուհանի դիմաց ապօրինի զբաղեցրել են :Այս ծրագիրը իրականացվում է ՎԶԵՊ- ի հետ համատեղ : Գնալու ենք ծայրահեղ քայլերի , քանդելու ենք նույնիսկ կցակառույցները, որոնք խանգարում են շենքերի ճարտարապետական տեսքին:

Վ. Հակոբյան.

- Շնորհակալություն պարոն Գասպարյան : Պարոն Սամսոնյան հաջորդ հարցս ուղղված է ձեզ և՛ որպես քաղաքապետի , և՛ որպես «Բալասանյան դաշինք» կուսակցության ներկայացուցչի: Մի քանի օր առաջ տեղի ունեցավ հանրային քննարկում բացօթյա առևտրի հետ կապված, մասնավորապես այդ քննարկմանը մասնակցել են չորս խմբակցություններից , «Բալասանյան դաշինք» խմբկցությունից մասնակցություն չկար: Չգիտեմ խմբակցության որոշումն էր , թե ձեր որոշումը , բայց լավ կլիներ գոնե մի հոգի ներկա լիներ «Բալասանյան դաշինք» խմբակցությունից : Քննարկման ժամանակ պարոն Առուշանյանը ասաց , որ գրություն է ներկայացվել , պարոն Ձվակերյանը նույնպես փաստեց , որ գրություն է ներկայացվել այն մասին , որ բացօթյա առևտրի թույլտվությունը տրված է մինչև ամսի 30-ը: Կուզեի իմանալ ձեր դիրքորոշումը այդ հարցի վերաբերյալ, որ ամսի 1-ից չի թույլատրվելու բացօթյա առևտուրը:

Վ. Սամսոնյան

- Խմբակցության ղեկավարը` պարոն Հովհաննիսըանը, կպատասխանի այդ հարցին:

Տ. Հովհաննիսյան.

- Մենք արդեն 3-4 ամիս է այդ հարցի շուրջ քննարկումներ ենք ունեցել և կողմնակից ենք այս խնդրի ծրագրային լուծման ` ընդհանուր քաղաքին վերաբերող ` որտեղից ենք սկսում , որտեղ ավարտում, բայց ոչ հատվածային` կոնկրետ խմբի ուղղված: Հիմա տեսեք ` Շահումյան փողոցի վրա առևտուր անող մոտ ևճ մարդու մենք ասում ենք ելեք գնացեք շուկայի տաղավարները, բայց սրանով մենք արդյոք լուծու՞մ ենք փողոցի հարցը , Լաչինի, Հաղթանակի պողոտայի հարցը: Ես ասում եմ , որ չենք լուծում: Տարբեր խորհրդակցությունների ժամանակ այս հարցը բազմիցս քննարկվել է , սակայն եթե հիմա էլ եք ուզում խոսենք ` կխոսենք: Խնդիրները շատ են , օրինակ` այդ 100 մարդու սոցիալական խնդիրը: Մեր կարծիքով խնդիրը պահանջում է համալիր լուծում : Քննարկենք , հարցը լուծենք 3 տարով ,5 տարով , մարդկանց կոնկրետ բան առաջարկենք:

Վ. Հակոբյան.

- Բայց մենք դիմել ենք պաշտոնական գործողությունների, ճի՞շտ է պարոն Ձվակերյան: Ի՞նչ է, պարզվում է պարոն Առուշանյանը ինքնագործունեությամբ է զբաղվում, քաղաքապետարանի մեջ քաղաքապետարա՞ն է գործում :

Վ. Սամսոնյան.

- Քաղաքապետարանի մեջ քաղաքապետարան չկա: Եկեք այդպիսի հարցեր չբարձրաձայնենք պարոն Հակոբյան:

Վ. Հակոբյան.

- Քաղաքացիները պետք է իմանան...

Վ. Սամսոնյան.

-Առաջին կողմնակիցը ես եմ եղել, որ այս հարցը լուծվի և քաղաքի այդ հատվածը զբոսաշրջության համար հարիր տեսք ունենա, բայց որ գալիս հասնում ես մի կետի, երբ առաջ է գալիս տաղավարների բացակայության, մարդկանց սոցիալական, հացի խնդիրները , չես կարող մարդկանց ասել , թե ձեր հացը մի վաստակեք: Եթե մի տեղ կրպակ է դրված և կողքը 5 հոգի զբաղվում է բացօթյա առևտրով , բնականաբար գնորդը x ապրանքը կգնի կրպակից և այն 5 հոգին կկորցնեն իրենց սպառողին: Եթե մենք չունենք առաջարկելու նորմատիվներին համապատասխան տաղավարներ , չենք կարող մարդկանց ստիպել տեղափոխվել այլ վայր: Այլ հարց է , եթե մարդ իր կամքով դա ուզենա:

Վ. Հակոբյան.

- Բացօթյա առևտուրը արգելված է բոլոր վայրերում:

Տ. Հովհաննիսյան.

-Եթե բոլոր տեղերում է արգելված , ինչու՞ ենք սկսում հենց այդ հատվածից:

Վ. Սամսոնյան .

- Եկեք նորմալ պայմաններ առաջարկենք, նոր այս խնդիրը բարձրացնենք:

Վ. Հակոբյան.

- Ես ասում եմ , որ ժողովուրդը իմանա ինչ է անելու: Պարոն Առուշանյանը հայտարարում է, որ պաշտոնական գրություններ են ուղղարկվել , որ ամսի 1-ից առևտուր չի թույլատրվելու : Հիմա իմ հարցն է ամսի 1-ին քաղաքապետարանը գնալու՞ է գործողությունների:

Վ. Սամսոնյան.

- Կքննարկենք, կգտնենք այն ոսկե միջինը` ի շահ մեր քաղաքի բնակիչների: Շատ նուրբ հարց է , շատ խորը պիտի քննարկվի, որովհետև մարդկանց սոցիալական խնդրի հետ է կապված:

Վ. Հակոբյան.

- Ուրեմն հարցը անորոշ մնաց:

Տ. Հովհաննիսյան .

- Եթե մեր կարծիքն եք ուզում իմանալ , այո դեմ ենք փողոցային առևտրին , բայց այս հարցը ծրագրային լուծում է պահանջում:

Մ. Սահակյան.

- Բացօթյա առևտուրը միայն շուկայի տարածքում չէ: Օրինակ` Ղանդիլյան փողոցի հարցը ինչպես է լուծվելու:

Վ. Հակոբյան.

- Եկեք բարձրաձայնենք ասենք , որ ժողովրդին սխալ գրություններ ենք ուղղարկել, շարունակեք ձեր աշխատանքը:

Տ. Հովհաննիսյան.

- Նոր խնդիր է առաջացել, նոր իրավիճակ է ստեղծվել, պետք է քննարկենք , հասկանանք:

Ա. Պապիկյան.

-Հիմա այստեղ կարևոր չէ ` Առուշանյանը մի բան ասաց , քաղաքապետը այլ բան: Կարևորն այն է , որ քաղաքապետարանը քայլ է արել , և իր գործը կհասցնի մինչև վերջ: Այլ հարց է , որ ժամկետների հետ խնդիրներ են առաջացել:

Վ. Հակոբյան.

- Բոլորիս համար պարզ է , շնորհակալություն:

Վ. Սամսոնյան.

- Հաջորդ հարցը Ն. Միրզոյանինն է:

Ն. Միրզոյան.

- Հավանաբար դուք ծանոթ եք այս հարցին կապված Լենա Մկրտչյանի հետ: Դուք եղել եք նրա բնակարանում , տեսել եք իրավիճակը, խոսքը վերաբերում է Գարեգին Նժդեհի հանրակացարանի սենյակին: Նա այցելել է խմբակցություն , հարցը ներկայացրել է լուսանկարներով: Ոզում եմ իմանալ ինչ-որ քայլեր ձեռնարկել եք այդ հարցի լուծման ուղղությամբ:

Վ. Սամսոնյան.

- Ես ձեր տեղը լինեի լուսանկարներով չէի բավարարվի, կգնայի անձամբ, որը ես արել եմ : Գնացել եմ ընտանիքի պայմանները տեսել եմ , շատ ցավալի պայմաններ էին , բայց ցավոք մեր քաղաքում հարյուրավոր-հազարավոր ընտանիքներ կան: Մինչև հիմա , որ գալիս են դիմում են շատերը, ուզում եմ մի բանով օգնել, բայց քանի որ նմաքն խնդիրներով ընտանիքները բազմաթիվ են քաղաքում պետք է կանոնակարգված օգնել, սահմանել չափորոշիչներ, որ մեկը չասի ես իրենից վատ վիճակում էի, ոնց որ նրան տվեցին բնակարան ինձ` ոչ: Մենք ունենք սահմանափակ թվով բնակարաններ, ինչպես ասեցի 15-20 բնակարաններ, որոնց միջոցով անօթևանների հարցն ենք լուծելու , հանձնաժողով կստեղծվի, կսահմանվեն չափորոշիչներ: Պարզ է ընտանիքները էլի շատ կլիեն , կկազմակերպվի վիճակահանություն, ում բախտը որ բերեց: Փորձելու ենք այդ սկզբունքով օգնել:

Ն. ՄԻրզոյան

- Շնորհակալություն:

Կ. Մալխասյան

- Հարցս նորից վերաբերվում է շուկային այն առումով , որ համայնքը պարտավոր է կանխել ապօրինի առևտուրը, բայց հիմա էնպես է ստացվում , որ մենք ուզում ենք դա անել, բայց դուէ դեմ եք: Ավելի ճիշտ կլիներ, այս թեմայի հանրային քննարկման ժամանակ պարոն Հովհաննիսյանը հնչեցներ Բալասանյան Դաշինք խմբակցության դիրքորոշումը, քաղաքացիները գուցե հակադարձեին կամ ոչ: Պետք չէ այս հարցի միջոցով քաղաքական դիվիդենտներ հիմա շահել, ամեն դեպքում ինձ մոտ այդպիսի տպավորություն է, ոնց որ նիստի բացմանը հայտռարարվեց, որ երկու ուժերով որոշոլ են, սակայն վերջնական որոշողը ավագանին է: Հարցս հետևյալն է հանրային քննարկումից հետո հարցի լուծման ուղղությամբ որևէ քայլեր ձեռնարկվել են թե ոչ, որովհետև ինքս հնչեցրել եմ քայլերի հաջորդականություն: Ուզում եմ իմանալ կա կոնկրետ քայլերի հաջորդականություն: Կարող է քաղաքացիների ազնիվ ասենք մի տարի էլ պայմանական առևտուր արեք մինչև այս հարցը լուծվի:

Երկրորդ հարցս հետևյալն է. ինչպես որոշվել էր բոլոր ղմբակցություններով քննարկել, ապա քննարկվել է նաև հետևյալ հարցը ` քաղաքի տարածքում տեղադրված տնակների, վարձակալության տրամադրված կառույցների գույքագրման հարցը , ես ինքս պատրաստակամություն եմ հայտնել օգնելու : Ես գրությունով պահանջել եմ , ինձ տրամադրվել է դեռ փետրվարի 28-ին ձեր կագադրությամբ ստեղծված աշխատանքային խմբի մասին տեղեկություն , որի կազմում կամ նաև ես , սակայն մինչ օրս այդ ղմբի գործունեությունը չեմ տեսել, գուցե ինձ չեն հրավիրել: Գործում է այդ աշխատանքային խումբը, եթե այո, ապա ինչու ինձ չեն հրավիրել, եթե ոչ` ինչու չի գործում:

Տ. Հովհաննիսյան

- Արձագանքեմ քաղաքական դիվիդենտների հարցին . ինչ է նշանակում երկու իշխող ուժերը արդեն որոշել են, այո , ինչ կա որ , մեծամասնություն կազմող ուժերը որոշել են և ներկայացրել են ավագանուն , ավագանին էլ հաստատել է :

Կ. Մալխասյան

- Դուք իմ հարցը ճիշտ չհասկացաք , ես կարծում էի բոլոր խմբակցություններով այդ հարցը արդեն քննարկել էինք և կոնսեսիուսի էինք եկել, սակայն ինչպես երևում է այդպես չէ : Խնդիրը այն է , որ մենք քննարկել էինք 20 տոկոս , բայց ավագանուն ներկայացվցել է 10 տոկոս:

Տ. Հովհաննիսյան

- Քննարկել էինք, լավ էինք արել : Դուք ասեցիք , Պարոն Հակոբյանը ասեց շատ լավ է, որ կոնսեսիուս կար, բայց վերջնական որոշողը ավագանին է:

Վ. Սամսոնյան

- Պատասխանեմ շուկային վերաբերող հարցին : Ի սկզբանե քայլեր ձեռնարկվել են , հրավիրվել է մեծ շուկայի սեփականատերը , քննարկել ենք տաղավարների կառուցման հարցը : Սեփականատերը խոստացել է , որ ֆինանսավորման հարցը լուծելուց հետո, ամենաուշը մեկ տարվա ընթացքում կառուցելու է նորմերին համապատասխանող տաղավարներ: Մենք գնացել էինք նաև երկրորդ ուղղությամբ. բացօթյա առևտուր իրականացնողներին առաջարկել էինք սղմ ժամկետներում տեղափոխվել այլ վայր , որը պարզվեց չի համապատասղանում առևտրի իրականացման նորմերին և սպառնում է մարդկանց առողջությանը : Հարցի սկզբնական լուծումը դա էր, սակայն չգիտեինք , որ ընթացքում խնդիրներ էին ծագելու: Այո կոնկրետ քայլեր ձեռնարկված կան , մենք գնում ենք երկու ուղղությամբ ` շուտով մարդիկ կտեղափոխվեն նորմերին համապատասխան տաղավարներ , և կվերանան դրսի կրպակները:

Երկրորդ հարցի վերաբերյալ . Եթե դուք խմբի անդամ եք ինչու չեք բարձրացրել հարցը ժամանակին , մի կողմ դնենք քաղաքական ամբիցիաները, կուսակցական պատկանելությունը , եթե հարցը վերաբերոըմ է քաղաքին եկեք բոլորս միասին լծվենք գործի և աշխատենք: Ես տեղյակ եմ , որ համապատասխան բաժինը կրպակների հետ տանում է ամենօրյա աշխատանքներ, նշում ժամկետները, հավաքագրում տեղեկատվություն խմբին ներկայացնելու համար: Երբ եղավ պատրաստ լրիվ տեղեկատվությունը , խումբը կվերցնի և կսկսի աշխատել:

Կ. Մալխասյան

-Բարի, շնորհակալություն:

Կ. Սոսյան

-Հարց - առաջարկությունս ուղղված է ձեզ պարոն Սամսոնյան , քանի որ զբոսաշրջության սեզոնը կարելի է համարել բացված, քաղաքի կենտրոնական հիմնանորոգված փողոցներին հարող փողոցների երթևեկությունը առաջարկում եմ դարձնել միակողմանի` զբոսաշրջիկների հարմարավետության և խցանումներից խուսափելու համար, ինձպես բոլոր քաղաքակիրթ երկրներում է: Եվ մի ենթահարց ևս , քանի որ քաղաքում չունենք բիո զուգարաններ , առաջարկում եմ կոմունալ բաժնի հետ համատեղ մի քանի տեղ տեղադրել բիո զուգարաննռեր , որովհետև զբոսաշրջիկները սովոր են , որ չպետք է քաղաքով ընկնեն ման գան իրենց կարիքները հոգալու վայրեր:

Վ. Սամսոնյան

- Միակողմանի փողոցների վերաբերյալ մենք պետք է գրություն ուղղարկենք ճանապարհային ոստիկանություն , պարզենք եթե խնդիրնհեր խցանումներ չեն առաջանա , կարողանանք կոնկրետ նշել գոնե շաբաթ կիրակի օրերին կամ թեկուզ որոշակի ժամերի նշված փողոցները դարձնենք միակողմանի: Այս հարցի շուրջ կխոսենք կփորձենք լուծում տալ:

Բիո զուգարանների հետ կապված արդեն երեք չորս տեղ առանձնացրել ենք, այս տարի կփորձենք դրանք տեղադրել քաղաքի զբոսաշրջային հատվածներում ` թանգարաններից մեկի բակում , թատրոնի հարակից տարածքում , Հաղթանակի այգում:

Կ. Սոսյան

- Փողոցների հետ կապված հարցով ով է զբաղվելու, եթե աշխատակազբը , խնդրենք պարոն Բադալյանին գրություն գրի ճանապարհային ոստիկանությանը . սա մի քանի ճանապարհային նշաններ տեղադրելու հարց է , շատ հեշտ կլինի, կլուծվի նաև մեքենաների կայանման հարցը :

Վ. Սամսոնյան

- Վաղվանից կսկսվի պարեկների աշխատանքը, քաղաքում առաջացած շատ խնդիրներ հույսով եմ կկարգավորվեն: Ճանապարհների հարցն էլ կքննարկենք ,կխոսենք, նշանները կտեղադրենք, հետևողական կլիմնենք:

Կ. Սոսյան

- Շնորհակալություն , որ ի գիտություն ընդունվեց առաջարկս:

Վ. Սամսոնյան

- Շնորհակալություն շատ լավ առաջարկ էր: Հաջորդ հարցը Գ. Մանուկյան , խնդրեմ:

Գ. Մանուկյան

- Պարոն Սամսոնյան հարցս վերաբերում է քաղաքի գլխավոր հատակագծին. որքան տեղյակ եմ գլխավոր հատակագծով նախատեսված է քաղաքի Մհեր Մկրտչյան փողոցը` Գ. Նժդեհից մինչև Խ. Հայրիկի փողոց , դարձնել լայն փողոց` նույն տեսքով, որը քաղաքի ճարտարապետական տեսքն է պահպանելու: Նախ ուզում եմ իմանալ տվյալ փողոցի շինարարությունը երբ է արվելու , քանի որ կապված է զբոսաշրջության զարգացման հետ և այլն, ինչքան գիտեմ նաև կապվելու է կամուրջով Շիրակացի փողոցի հետ , ուզում եմ նաև իմանալ ինչ տեսք է ունենալու նշված փողոցը:

Վ. Սամսոնյան

-Մինչև պարոն Գասպարյանը մոտենա ես կպատասղանեմ: Գ. Նժդեհի փողոցի հատվածում իրականացվում է բազմաբնակարան շենքի շինարարություն: Հանդիպում եմ ունեցել սեփականատիրոջ հետ , քննարկել ենք , որ հատվածն է իրենց կողմից ասֆալտապատվելու, մնացած մասերում կկատարվի չափագրություն, կփորձենք հաջորդ տարվա մեջ իրականացնենք շինարարությունը: Իսկ կամուրջի կառուցումը կապված է մեծ ֆինանսական ծախսեերի հետ , սակայն մեր ուշադրության ներքո է , կփորձենք տարբեր դոնորների միջոցով լուծել այս հարցը, ներկայումս գրություններով դիմել ենք Ասիական բանկին և քննարկման փուլում ենք: Հարցը մեր ուշադրության կենտրոնում է , իսկ մնացածը կպատասխանի պարոն Գասպարյանը:

Հ. Գասպարյան

- Ձեր մատնանշած փողոցը մեր քաղաքի գլխավոր հատակագծի հիմնական դրույթներից է եղել ի սկզբանե, քանի որ քաղաքի արևելքն ու արևմուտքը կապում է իրար, սակայն այն անցնում է նախկին տեքստիլ կոմբինատի տարածքով , որտեղ կոմբինատի լուծարային հանձնաժողովի կողմից մի քանի տարածքներ օտարվել են ` հաշվի չառնելով գլխավոր հատակագիծը : Այս փողոցը 28 մ լայնությամբ փողոց է , որին խանգարում են օտարված տարածքները: Այս խնիրներից մի քանիսին մենք լուծումներ տվել ենք , մնացել է խանգարող Խ. Հայրիկի փողոցի մեկմուտքանի վթարային շենքը , մարդիկ բնակարաններ ստացել են , բայց դրանց իրացման խնդիրը մնում է , բնակիչները չեն համակերպվում այդ մտքի հետ , որ շենքը պետք է քանդվի, իսկ այն գտնվում է փողոցը կապող հատվածում: Մի քանի քննարկումներից հետո եկանք եզրակացության , որ շենքը ենթակա է քանդման : Իսկ հողատարածքներից որշ սեփականատերերի հետ ձեռք ենք բերել պայմանավորվածություն , որ որոշ մասեր վերադարձվելու են քաղաքին ` մոտավորապես 200 մետրի չափ տարածք: Խնդիրները կարգավորելուց հետո սուբվենցիոն կամ այլ ծրագրերով կսկսենք փողոցի շինարարությունը:Մյուս կամուրջի հատվածը ավելի մեծ ֆինանսներ պարունակող ծրագիր է, մոտակա հեռանկար չունի, հետագա մյուս ծրագրի մեջ կմտնի:

Գ.Մանուկյան.

-Պարոն Գասպարյան, իմ կողմից մի դիտարկում է արվել Գ.Նժդեհի փողցի վրա կառուցվող շենքի պարիսպների վերաբերյալ, դրանք շեղված են և շենքի հիմքերը, կարծես, հակասում են քաղաքի գլխավոր հատակագծին:է Ուզում եմ հասկանալ, որևէ ձևով համայնքի կողմից հսկողական աշխատանքներ իրականացվում են, թե ոչ: Խոստանալը այլ է, վաղը մյուս օրը, որ արդեն կառուցվեն հիմքերը, ասելու ենք, ոնց քանդենք: Արդեն փողոցի տեսքն էլ խաթարված կլինի: Ինչքան գեղեցիկ է Շարա-Տալյալ փողոցը`մինչև ծայր լուսավորված երևում է: Մեր քաղաքի հիմնական տուրիստական հոսքը նման փողոցների համար է գալիս: Այդ նորակառույցի հիմքը որքանով է խաթարելու գլխավոր հատակագծի այդ հատվածը:

Հ.Գասպարյան.

-Ներկա պահին, ինչ որ դուք տեսնում եք շինարաության համար ստեղծված շինհրապարակի սահմաններնեն, իսկ հիմքից մեծ փորվածը դա փոսորակն է, որը նման մեծ 7-8 մետանոց հիմքերի համար մեծ է փորվում, որ կարողանան կատարել բետոնալցման աշխատանքները:

Իրական հիմքերը համապատասխանում են կառուցապատման գծին: Մեր կողմից ստուգվել է, եթե լինեն շեղումներ, ամբողջ շենքը կհամարվի ապօրինի կառույց:

Գ.Մանուկյան.

-Ինչքան գիտեմ, Հանցմանի թաղամասի վերջին շենքն էլ է շեղված գլխավոր հատակագծից որը հետագայում կառավարության որոշմամբ է կարգավորվել, և արդյոք դա չի շարունակվում այս շենքի կառուցմամբ: Ես հստակ տեղեկություն ունեմ, որ շենքի նախագիծը հակասում է գլխավոր հատակագծին:

Հ.Գասպարյան.

-Ոչ: Նման բան չկա: Նախագծում կատարվել են փոփոխություններ: Փողոցը կարող է Խաչմերուկում ունենալ մի լայնություն, հետո փոխվել, մենք պահելու ենք փողոցի 4 գծով լայնութունը, մի քիչ փոքրանալու են մայթերը:

Գ.Մանուկյան.

-Հուսանք մեր այս քննարկածը, շուտով տեսանելի կլինի, քաղաքի բնակիչների համար:

Վ.Սամսոնյան.

-Խնդրեմ, տիկին Ադամյան Ձեր հարցը:

Ս.Ադամյան.

-Հարցը ինձ միշտ է հուզել. փողոցներում տեղակայված չշահագործվող մեքենաների կմախքները խանգարում են անցորդներին, շինանյութ վաճառող խանութների մայթերի ` Տերյան փողոց, փռված շինանյութը ևս սահմանափակում է բնակիչների ազատ տեղաշարժը: Այս հարը ինչպես է լուծվում:

Վ.Սամսոնյան.

-Մեքենաների կմախքները ես ինքս ինչքան նկատել եմ, համապատասխան բաժնին գործուղել եմ, արագ հեռացվել են, բայց մենակ իմ նկատելով չէ, եկեք համակարգված բոլորս շրջայցեր անենք և խնդրի մասին ահազանգենք: Եթե պետք լինի, գրություններով կդիմենք ոստիկանություն, որ գան տուգանեն, հետագա ընթացակարգով, մենք կհեռացնենք ջարդոնը: Ս.Ադամյան.

- Մոտ 15 տարի իմ ճանապարհին Հաղթանակի պողոտայի վրա նման մեքենա կա և ոչ միայն կենտոնում, գնացեք գծի հետև, այնտեղ մեքենաների գերեզմանոց է:

Վ. Սամսոնյան.

- Ես կհանձնարարեմ համապատասխան բաժնին, արձանագրեք պարոն Գրիգորյան, որ գնան խդրով զբաղվեն:

Ս.Ադամյան.

-Եվ երկրորդ հարցս վերաբերվում է գովազդային պաստառներին, քանի որ մենք ապրում ենք ՀՀ-ում, պետք է պաստառները լինեն հայատառ, սակայն շատերը գրված են միայն լատինատառ: Ով սա վերահսկում:

Վ.Սամսոնյան.

-Այս հարցով զբաղվում է Լեզվի պետական տեսչությունը: Մենք էլ մեր հերթին հետևողական կլինենք խնդրի լուծման հարցում:

Հ.Սուլթանյան.

-Թույլտվություն տալուց այդ պայմանը նշվում է, անպայման:

Վ.Սամսոնյան.

-Ես կհանձնարարեմ գովազդի բաժնին` շրջայց կատարել և համապատասխան լուծում տալ այս խախտումներին:

Վ.Սամսոնյան.

-Խնդրեմ, տիկին Հարությունյան:

Ք.Հարությունյան.

-Ուզում եմ անդրադառնալ փողոցների հարցին: Այո առաջարկը շատ տեղին էր, Մազմանյան և Մադոյան փողոցները նույնպես կարելի է դարձնել միակողմանի և տեղաշարժի և անվտանգային առումով ճիշտ կլինի, քանի որ թաղամասը խիտ բնակեցված: Խնդրում եմ քննարկելիս այս փողոցները նույնպես հաշվի առնեք: Իսկ հարցս հետևյալն է. մեզ դիմել են Ծիածան մանկապարտեզի ծնողները, պարոն Սամսոնյան, գիտեմ, որ այս խնրին քաջատեղյակ եք, որ սա միակ մանկապարտեզն է, որը գործում է տնակային պայմաններում, հաճախում է մոտ հարյուր երեսուն երեխա: Խնդրում եմ ասեք մոտ ապագայում ինչ ծրագրերի միջոցով կարելի է այս հարցին լուծում տալ:

Վ.Սամսոնյան.

-Հարցին լավ տեղյակ եմ, հիմա նախկին մանկապարտեզներից մեկի շենքի համար դատականպրոցես է սկսվել, հույսով եմ շուտով հարցը կլուծվի և այս մանկապարտեզն էլ կգործի նորմալ շենքային պայմաններում:

Վ.Հակոբյան.

-Բայց Երազանք մանկապարտեզն էլ է տնակային պայմաններում:

Վ.Սամսոնյան.

- Ոչ դա մոդուլային կառույց է, քարաշենի և տնակայինի մեջտեղում է գտնվում: Երբ տնակայինի հարցը լուծեցինք, կանցնենք մոդուլայինին:

Ք.Հարությունյան .

- ԵՎ ևս մեկ հարց, օրերս սոցիալական ցանցում նկարներ տարածվեցին, որտեղ երևում է, ինչպես ծանր տեխնիկան անցնում է քաղաքի կենտրոնական փողոցով և դրանից քանդվում են սալաքարեր:Ուզում եմ իմանալ, կա ինչ- որ վերահսկողություն սահմանված շինարարություն իրականացնողների համար, առաջարկվի, որ ծանր տեխնիկանանցնի այլընտրանքային ճանապարհներով:

Վ.Սամսոնյան.

-Կա հսկողություն, տեղադրված են նշաններ, որոնք արգելում են ծանր բեռնատարների շարժը, կենտրոնական փողոցներով:Հուսով ենք, որ երկու օրից լրացուցիչ ռեսուրս կգա, որը պետք է կանխարգելի նման երևույթները: Ինչ վերաբերում է քանդված քարերին, համապատասխան շինարարական կազմակերպությունը շտկելու է, հատուցելու է համայնքին հասցված վնասը իր միջոցների հաշվին:

Ք.Հարությունյան .

-Շնորհակալություն:

Վ.Սամսոնյան.

-Վերջ, ավարտեցինք մեր հարցուպատասխանը, վաղը չե մյուս օրը հավկիթախաղին բոլորդ ներկա եղեք, շատ լավ միջոցառում է լինելու: Բոլորիս հաջողություն: